смешни разкази за Червената шапчица
Снежанка вече живее само с едно джудже, другите били контактни и ги затворили.

Вълкът записал седемте козлета като домашни любимци, за да ги разхожда, но всъщност тайно се презапасил с храна...

Червената шапчица вече не ходи до баба си, на бабата ѝ носят храна до дома ѝ.

Грозното патенце ще става все по-грозно - козметиците и фризьорите не работят.

Трите прасенца си остават вкъщи при майка си, ще строят къщи, като отмине вирусът.

Хензел и Гретел се загубили в гората, защото не ги пуснали да вървят заедно. Все пак извадили късмет - вещицата е от рисковата група.

Дядо вади ряпа само между 8:30 ч. и 10:30 ч.

По същото време и Баба Мравка тича за храна, а щурецът е безработен - сватбите и семейни празненства са забранени.

Крали Марко го спрели на КПП-то, не приели отрязаната глава на ламята за декларация за преминаване и го върнали обратно.

Лъжливото овчарче го глобили 5000 лв. за разпространяване на невярна информация, а в Дядовата ръкавичка вече се влиза само по един.

Пепеляшка си загубила и втората обувка, докато бързала за брифинга.

В крайна сметка Малкият принц си е най-добре, защото той живее на друга планета.